Աքրամ Այլիսլին (Աքրամ Նաջաֆ օղլի Նաիբով) ծնունդով Ագուլիսից է, որը ադրբեջանցիներն աղավաղել են՝ վերանվանելով Այլիս (այստեղից էլ գրողի ազգանունը՝ Այլիսլի, այսինքն՝ Ագուլիսցի)։ Այլիսլին Ադրբեջանի ժողովրդական գրող էր, ճանաչված մտավորական, արվեստի վաստակավոր գործիչ, այդ երկրի բարձրագույն՝ ՙԻստիգլալ՚ և ՙՇոհրաթ՚ շքանշանների ասպետ։ Նրա գործերը ժամանակին թարգմանվել են ԽՍՀՄ ժողովուրդների լեզուներով, նաև անգլերեն, ֆրանսերեն, գերմաներեն, իսպաներեն։ Հեղինակ է պիեսների և կինոսցենարների։ ՙՔարակերտ երազներ՚ վեպ-ռեքվիեմը հեղինակային թարգմանությամբ առաջին անգամ հրապարակվել է ռուսական ՙԴրուժբա նարոդով՚ ամսագրում (ԸՍՐՈՎ ԸռսՌրսՌ, ՙԽՈՎպվվօպ րվօ՚, ՙԺՐցՋոՈ վՈՐՏՊՏՉ՚, 12, 2012), որտեղ հեղինակը դրական է խոսում հայ ժողովրդի և հայոց մշակույթի վերաբերյալ՝ միաժամանակ նկարագրելով նաև Ադրբեջանի կողմից հայ ժողովրդի հանդեպ իրականացված ջարդերը՝ 1919թ. Նախիջևանում, 1980-ական թթ. վերջերին և 1990թ. Բաքվում, Սումգայիթում։ ՙՔարակերտ երազներ՚-ի լույսընծայումից հետո Աքրամ Այլիսլիին սեփական երկրում սկսեցին մեծ բռնաճնշումների ենթարկել, գործող նախագահի կողմից զրկվեց բոլոր պետական պարգևներից, պառլամենտում քննարկեցին նրա հարցը, իսկ ազգայնամոլական հիստերիայի մեջ ՙԵնի մուսավաթ՚ կուսակցության առաջնորդ Հաֆիս Հաջիևը հայտարարեց, որ 10 հազար եվրո կպարգևի նրան, ով կկտրի գրողի ականջը։